Dodatok k pozícii Slovenskej republiky k Negociačnému mandátu EK k NRP pre vyjednávanie CSF
I. Prehodnotenie strategického cieľa NRP / Rámca podpory Spoločenstva

Odporúčanie EK: V negociačnom mandáte SR k CSF je potrebné uviesť explicitne konkrétne percento dosiahnutého HDP  ako strategický cieľ pri využití EU fondov. Uvedené rozpätie 51 – 54 % v pozícii SR k negociačnému mandátu EK je podľa EK nejednoznačné.
Stanovisko SR: Strategický cieľ pre Národný rozvojový plán bol prehodnotený nasledovne: 
Zabezpečiť pri rešpektovaní trvalo udržateľného rozvoja taký rast HDP, aby Slovenská republika do roku 2006 dosiahla úroveň 
54% z priemeru HDP na obyvateľa v krajinách EÚ.

II. Prehodnotenie rozdelenia ERDF v rámci Operačného programu Základná infraštruktúra
Uznesením vlády SR č. 166/2003 bol schválený Národný rozvojový plán a rovnako boli alokované finančné prostriedky na OP Základná infraštruktúra vo výške 280,88 mil. EUR (v stálych cenách 1999). V porovnaní s touto pôvodnou alokáciou došlo na základe uznesenia vlády SR č. 835/2003 k navýšeniu rozpočtu OP Základná infraštruktúra o 92,74 mil. EUR na 373,62 mil. EUR (v stálych cenách 1999). Z technických konzultácií o CSF v dôsledku uvedených realokácií vyplynuli nasledovné otvorené otázky, ktoré je potrebné doriešiť:
Odporúčanie EK: Vytvorenie nového opatrenia v rámci Priority 3 Lokálna infraštruktúra „3.4 Renovácia a rozvoj obcí a zachovanie dedičstva vidieka“ a realokácia finančných prostriedkov v prospech nového opatrenia.
Stanovisko SR: V súvislosti s Prioritou 3 Lokálna infraštruktúra bolo na základe rokovaní kľúčových rezortov na najvyššej úrovni dohodnuté, že sa v rámci OP Základná infraštruktúra utvorí nové samostatné opatrenie 3.4 Renovácia a rozvoj obcí a zachovanie dedičstva vidieka s celkovou alokáciou 25,21 mil. EUR (v stálych cenách 1999).

Odporúčanie EK: Realokácia finančných prostriedkov v rámci priority 1 – Dopravná infraštruktúra v OP ZI a alokovanie finančných prostriedkov v prospech opatrenia č.1.2 Modernizácia a rozvoj cestnej infraštruktúry.
Stanovisko SR: Pre úspešné 2. kolo vyjednávaní o CSF so zástupcami EK je nevyhnutné prezentovať spoločnú pozíciu SR k realokácii finančných prostriedkov zo SOP Poľnohospodárstvo a rozvoj vidieka do OP Základná infraštruktúra vo výške 67,53 mil. EUR (v stálych cenách 1999) v prospech priority 1 Doprava, výlučne v prospech opatrenia 1.2 Modernizácia a rozvoj cestnej infraštruktúry.

Odporúčanie EK: Prehodnotenie rozdelenia finančných prostriedkov v samostatnom opatrení Technická asistencia v rámci OP ZI. 
Stanovisko SR: V rámci OP ZI bola technická asistencia pre CSF a technická asistencia pre OP ZI za všetky 3 priority navýšená z čiastky 5,62 mil. EUR (v stálych cenách 1999) na 21,752 mil. EUR. Toto navýšenie je predpokladom zabezpečenia efektívneho čerpania štrukturálnych fondov počas skráteného programovacieho obdobia 2004-2006.

Tabuľka č.1: Prehodnotenie rozdelenia Európskeho fondu regionálneho rozvoja v rámci Operačného programu Základná infraštruktúra (údaje sú uvádzané v stálych cenách r. 1999 v mil. EUR) 

	Pôvodný stav 
(uznesenie vlády SR č. 166/2003 k návrhu NRP)	Alokácia zo SOP Poľnohospodárstvo a rozvoj vidieka a SOP Ľudské zdroje do OP Základná infraštruktúra v rámci opatrení	Prehodnotenie opatrenia Technická asistencia
v rámci priorít	Stav k 24.9.2003 po realokáciách a po prehodnotení technickej asistencie	
Priorita č. 1
Dopravná infraštruktúra	120,49	Opatrenie č. 1.2: Modernizácia a rozvoj cestnej infraštruktúry

+67,53	-5,6	182,42	
Priorita č. 2 Environmentálna infraštruktúra	90,06		-4,79	85,27	
Priorita č. 3 Lokálna infraštruktúra	64,71	Opatrenie 3.4. Renovácia a rozvoj obcí a zachovanie dedičstva vidieka
+25,21	-5,742	84,178	
Technická asistencia pre prioritu 1	1,22		+3,04	4,26	
Technická asistencia pre prioritu 2	1,83		+3,56	5,39	
Technická asistencia pre prioritu 3	0,884		+4,512	5,396	
Technická asistencia pre CSF	1,686		+5,02	6,706	
Technická asistencia spolu	5,62		+16,132	21,752	
OP ZI spolu	280,88			373,62	

III. Finančné intervencie
Odporúčanie EK: EK počas technických konzultácií k operačným programom vyjadrila zásadný nesúhlas s požiadavkou Slovenskej republiky na plošné uplatnenie pravidla 80:20 (pri 27 opatreniach) a odporučila prioritne stanoviť 1-2 opatrenia.
Stanovisko SR: SR prehodnotila svoje stanovisko a navrhuje miesto plošného uplatnenia pravidla 80:20 pri 27 opatreniach požadovať počas druhého kola negociácií uplatnenia tohto pravidla pri nasledovných 7 opatreniach riešiacich veľmi závažné špecifické problémy regionálnej a sociálnej povahy:
OP Základná infraštruktúra
Priorita č. 2 Environmentálna infraštruktúra 
1.	 Opatrenie č. 2.1 Ochrana a racionálne využívanie vôd
Priorita č. 3 Lokálna infraštruktúra
2.	Opatrenie č. 3.1 Budovanie a rozvoj občianskej infraštruktúry v regiónoch
SOP Ľudské zdroje
Priorita 1 Rozvoj aktívnej politiky trhu práce 
3.	Opatrenie č. 1.1 Modernizácia a zvýšenie rozsahu a kvality služieb zamestnanosti a rozvoj aktivačných programov uchádzačov o zamestnanie
4.	Opatrenie č. 1.3 Rozvoj vzdelávania a prípravy uchádzačov o zamestnanie s cieľom zlepšiť ich možnosti na trhu práce
	Priorita 2 Posilnenie sociálnej inklúzie a rovnosti príležitostí na trhu práce 
5.	Opatrenie č. 2.1 Zlepšenie zamestnateľnosti skupín ohrozených sociálnym vylúčením
Priorita 3 Zvýšenie kvalifikácie a adaptability pracovnej sily a vstupujúcich na trh práce 
6.	Opatrenie č. 3.3 Rozvoj poradenstva o povolaniach a zamestnaniach a systémov na predvídanie zmien kvalifikačných potrieb trhu práce
SOP Poľnohospodárstvo a rozvoj vidieka
Priorita č. 1  Podpora produktívneho a udržateľného rozvoja vidieka
7.	Opatrenie č. 5.1. Pozemkové úpravy

V prípade, ak sa SR dohodne s EK pri uplatnení pravidla 80:20 pri navrhovaných 7 opatreniach, spolufinancovanie projektov zo štátneho rozpočtu by bolo potrebné o 17,36 mil. EUR (729 mil. Sk) nižšie v programovom období 2004-2006 ako v prípade neuplatnenia pravidla.